Senkinek sincs kedve órákon át várakozni egy bankfiókba, ezért jó hír, hogy ma már lehetőségünk van ennek kikerülésére, ha bankszámlát szeretnénk nyitni. Ma már szinte minden pénzintézet kínál online számlanyitást. Ez azt jelenti, hogy egy internetezésre alkalmas eszközön ellátogatunk akár a bank weboldalára, akár egy összehasonlító oldalra, mint a Bank360, és ott megadjuk az adatainkat további kapcsolatfelvétel végett. A bank munkatársai felveszik velünk a kapcsolatot, adatot egyeztetnek, majd futár segítségével eljuttatják a kitöltésre váró dokumentumokat az otthonunkba. Ez a folyamat több napot is igénybe vehet. Ennél sokkal kényelmesebb és modernebb, az úgynevezett videós bankszámlanyitás, ahol a folyamat során a bank ügyintézőjével egy interneten keresztül történő videós beszélgetés során nyitjuk meg a számlát. Ez nem vesz igénybe sok időt, bárhonnan elvégezhetjük, a szerződéseket pedig elektronikusan tölthetjük ki. Jelenleg ilyen szolgáltatást a Gránit Bank, az MKB Bank és a Cetelem kínál.